ATF293

Áfangalýsingar
Atvinnufræði og nýsköpun, ATF293. Nemendur geti tileinkað sér aðferðir nýsköpunar og unnið með þær. Mikilvægt er að nemendur geti unnið með sínar hugmyndir og notað vinnuferlið; þörf – lausn – afurð. Þarfagreining og nýnæmisathuganir. Settur verði upp hugmyndabanki um möguleg fyrirtæki, annaðhvort í framleiðslu (hlutur, tæki) og eða þjónustu. Farið verður yfir nokkur grundvallaratriði í stjórnun fyrirtækja, almenna stjórnun og markaðssetningu. Tölvur verða nýttar við vinnu á verkefnum. Unnið verður eftir viðskiptaáætlun. Nemendur semji viðskiptaáætlanir um hugmyndir sínar.

Áfangamarkmið

 * Þekki vel vinnubrögð eða ferilinn frá hugmynd til afurðar.
 * Tileinki sér aðferðir og hugmyndafræði nýsköpunar og geti notað þær á öllum sviðum lífsins.
 * Þekki vinnuaðferðir við hugarflugsfund.
 * Geti notað SVÓT aðferðina við að meta hugmyndir.
 * Öðlist skilning á vinnuferla,rekstri og starfsemi fyrirtækja.
 * Þekki mikilvægi markaðshagkerfis.
 * Öðlist reynslu í að sækja um og ráða í stöður í eigin fyrirtæki.
 * Læra að þróa viðskiptahugmyndir.
 * Geti rekið nemendafyrirtæki.

Upphafleg grein frá Framhaldsskólanum á Húsavík